ລາຍງານໃໝ່ ແຈ້ງວ່າ ໂຕຢ່າງເຊື່້ອ Anthrax ທີ່ມີຊີວິດ ຖືກສົ່ງໄປຫ້ອງແລັບ ຫຼາຍສິບແຫ່ງ
ກອງທັບ​ສະຫະລັດ ລາຍງານ​ຄວາມ​ຜິດ​ພາດ ໃນການ​ສົ່ງຕົວຢ່າງ​​ເຊື້ອ Anthrax ທີ່​ມີ​ຊີວິດ ​ໄປ​ຍັງ​ຫ້ອງ​ທົດລອງ​ຫລາຍສິບ​ແຫ່ງ​ ຢູ່​ໃນສະຫະລັດ ​ແລະ​ຢູ່​ອີກ​ 7 ​ປະ​ເທດ.
ລາຍງານໃໝ່ໄດ້ຄົ້ນພົບວ່າ ກອງທັບສະຫະລັດ ໄດ້ທຳຄວາມ ພິດພາດສົ່ງຕົວຢ່າງເຊື້ອ Anthrax ທີ່ມີຊີວິດ ໄປຍັງຫ້ອງທົດ ລອງຫລາຍສິບແຫ່ງ ຢູ່ໃນສະ ຫະລັດ ແລະຢູ່ອີກເຈັດປະເທດ ມາໄດ້ສິບກວ່າປີແລ້ວ ລາຍງານກະຊວງປ້ອງກັນປະເທດ ທີ່ນຳອອກເຜີຍແຜ່ ໃນວັນ ພະຫັດວານນີ້ ກ່າວວ່່າ ເຊື້ອ Anthrax ທີ່ມີຊີວິດນັ້ນໄດ້ສົ່ງໄປ ໃຫ້ຫ້ອງທົດລອງ 86 ແຫ່ງຢູ່ໃນ 20 ລັດ ແລະນະຄອນຫລວງ ວໍຊິງຕັນ ພ້ອມດ້ວຍບັນດາຫ້ອງທົດລອງ ທີ່ປະເທດອອສເຕຣ ເລຍ ອັງກິດ ການາດາ ເຢຍຣະມັນ ອີຕາລີ ຍີ່ປຸ່ນ ແລະເກົາຫລີໃຕ້ ການສືບສວນບໍ່ໄດ້ເປີດເຜີຍເຖິງສາເຫດຮາກເຫງົ້າ ຂອງການສົ່ງທີ່ຜິດພາດດັ່ງກ່າວ ໂດຍ ກ່າວວ່າ ບັນດາເຈົ້າໜ້າທີ່ກະຊວງປ້ອງກັນປະເທດປາກົດວ່າ ໄດ້ປະຕິບັດຕາມຂັ້ນຕອນ ຢ່າງຖືກຕ້ອງ ເພື່ອເຮັດໃຫ້ເຊື້ອ Anthrax ບໍ່ມີຊີວິດ ກ່ອນທີ່ເຂົາເຈົ້າໄດ້ສົ່ງອອກໄປ ແຕ່ວ່າ ໄດ້ພົບເຫັນ “ການຂາດຕົກບົກຜ່ອງໃນເລື້ອງຫລັກການ” ຮວມທັງລັງສີ ທີ່າບໍ່ໄດ້ ຂ້າເຊື້ອ Anthrax ແລະການທົດສອບຫລັງຈາກນັ້ນ ທີ່ບໍ່ສາມາດຄົ້ນພົບ ການຍັງມີຊີວິດ ຂອງເຊື້ອດັ່ງກ່າວ ອີງຕາມລາຍງານແລ້ວ “ເຊື້ອ Anthrax ດັ່ງກ່າວ ບໍ່ໄດ້ເປັນໄພອັນຕະລາຍຕໍ່ສາທາລະນະ ຊົນທົ່ວໄປ ແຕ່ແນວໃດກໍຕາມ ການສົ່ງໂຕຢ່າງເຊື້ອ Anthrax ທີ່ມີຊີວິດ ໄປສູ່ບ່ອນທີ່ມີ ຜູ້ຄົນອາໄສຢູ່ຢ່າງຫຼວງຫຼາຍນັ້ນ ເປັນເລື້ອງທີ່ຜິດຢ່າງຮ້າຍແຮງຕໍ່ກົດລະບຽບ ” ຢູ່ທີ່ກອງປະຊຸມນັກຂ່າວໃນວັນພະຫັດວານນີ້ ຮອງຫົວໜ້າ ກະຊວງປ້ອງກັນປະເທດ ທ່ານ Robert Work ຮ້ອງໂຄງການນີ້ວ່າ “ລົ້ມແຫລວ” ທີ່ເປັນ “ບັນຫາສຳຄັນ” ໃນການກຳກັບ ນຳເຊື້ອ Anthrax ທີ່ເປັນເຊື້ອ bacteria ຮ້າຍແຮງເຖິງຕາຍ ຂອງກະຊວງປ້ອງກັນປະ ເທດ ທ່ານ Work ກ່າວວ່າ “ບໍ່ວ່າໃນມາດຕະການໃດໆກໍຕາມ ນີ້ແມ່ນເປັນຄວາມລົ້ມແຫຼວຂອງ ສະຖາບັນ ທີ່ອາດຈະກາຍເປັນ ໄພອັນຕະລາຍຮ້າຍແຮງ ກ່ຽວກັບສານພິດຊີວະພາບ ຫລື biotoxin ສິ່ງທີ່ເຮົາຕ້ອງຮູ້ກ່ອນອື່ນໝົດ ກໍຄື ເປັນຫຍັງມັນຈຶ່ງເກີດຂື້ນ?”